**DĖL KITOS PASKIRTIES ŽEMĖS SKLYPO ROKIŠKIO R. SAV., JŪŽINTŲ SEN., LAIBGALIŲ K., JŪŽINTŲ G. 33 ŽEMĖS SKLYPO NAUDOJIMO BŪDO KEITIMO**

2024 m. rugpjūčio 29 d. Nr. AV-512

Rokiškis

Vadovaudamasis Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, 2024 m. vasario 15 d. Rokiškio rajono savivaldybės mero potvarkiu Nr. MV-81 „Dėl įgaliojimų Rokiškio rajono savivaldybės administracijos direktoriui suteikimo“ ir Rokiškio rajono bendruoju planu bei atsižvelgdamas į *(duomenys neskelbiami)* 2024 m. rugpjūčio 26 d. prašymą:

1. K e i č i u kitos paskirties žemės sklypui (kad. Nr. 7347/0003:620 Laibgalių k.v., plotas – 0,2252 ha), esančiam Rokiškio r. sav., Jūžintų sen., Laibgalių k., Jūžintų g. 33, naudojimo būdą iš visuomeninės paskirties teritorijos į komercinės paskirties objektų teritorijos.

2. P a ž y m i u, kad šis įsakymas yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Rokiškio rajono savivaldybės interneto svetainėje ([www.rokiskis.lt](http://www.rokiskis.lt)). Per 10 darbo dienų nuo šio sprendimo paskelbimo žemės sklypo savininkas Nekilnojamojo turto kadastro ir Nekilnojamojo turto registro tvarkytojui Vyriausybės nustatyta tvarka pateikia prašymą įregistruoti žemės sklypo kadastro duomenų (pagrindinės žemės naudojimo paskirties ir žemės sklypo naudojimo būdo) pasikeitimą Nekilnojamojo turto registre – pasikeitusius žemės sklypo kadastro duomenis įrašyti į Nekilnojamojo turto kadastrą.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas